Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9815

d) erre jogosított személytől megfelelő kiképzést kapott a repülőtér elrendezése, útvonalai, jelzései, jelölései, fényei, a légiforgalmi irányítás utasításai, jelzései, kifejezései és eljárásai vonatkozásában továbbá képes a repülőgépnek a repülőtér területén történő biztonságos mozgatásához szükséges üzemeltetési előírások betartására. 4.2.3.3 Ajánlás – A járató adjon ki üzemeltetési utasításokat és biztosítson tájékoztatásokat a repülőgép összes működő hajtóművel történő emelkedési képességéről, hogy ezzel a légijármű parancsnoka a meglevő felszállási körülmények és a tervezett felszállási módszer (repülés-technika) alapján meghatározhassa az indulási szakasz kezdeti emelkedés mértékét. Ezt a tájékoztatást vegyék fel az üzemeltetési kézikönyvbe. A járató biztosítsa, hogy vészhelyzeti vagy a rendes üzemeléstől eltérő gyakorlást illetve szimulációt ne végezzenek a repülés közben abban az esetben, ha a fedélzeten utasok tartózkodnak vagy teherárút szállítanak. 4.2.5 Ellenőrző jegyzékek A hajózószemélyzet a repülőgép üzemeltetésének minden szakasza előtt, alatt és után továbbá vészhelyzetben alkalmazza a 6.1.4 pont előírása alapján elkészített és kiadott ellenőrző jegyzékeket annak biztosítására, hogy végrehajtották a légijármű üzemeltetési kézikönyvében, repülés-végrehajtási kézikönyvében vagy más, a légialkalmassági bizonyítvánnyal kapcsolatos egyéb dokumentumban valamint üzemeltetési tájékoztató kiadványokban található üzemeltetési előírásokat. Az ellenőrző jegyzékek összeállítása és felhasználása alkalmával vegyék figyelembe az emberi tényezők alapelveit. Megjegyzés: Az Emberi Tényezők alapelveinek alkalmazására vonatkozó útmutató az Emberi Tényezők Kiképzési Kézikönyv-ében (Doc 9683) található. 4.2.6 Legalacsonyabb repülési magasságok 4.2.6.1 A járató jogosult arra, hogy kijelölje a legalacsonyabb repülési magasságokat azokon a repülési útvonalakon, amelyekre az átrepült útvonal állama vagy az útvonalért felelős állam is kijelölt ilyen magasságokat, feltéve hogy ezek nem alacsonyabbak, mint amelyeket az állam határozott meg. 4.2.6.2 A járató határozza meg és az üzemeltetési kézikönyvben tegye közzé azt a módszert, amely szerint meghatározni kívánja a legalacsonyabb repülési magasságokat azokra a repülési útvonalakra, amelyekre az 2007/70/II. szám átrepült útvonal állama vagy az útvonalért felelős állam ilyen magasságokat nem jelölt ki. A fenti módszer alapján meghatározott legalacsonyabb repülési magasságok ne legyenek alacsonyabbak, mint a 2. Annex-ben meghatározott értékek. 4.2.6.3 Ajánlás – A legalacsonyabb repülési magasságok meghatározásának módszerét a járató állama hagyja jóvá. 4.2.6.4 Ajánlás – A járató állama ezeket a legalacsonyabb repülési magasságokat kellő megfontolás után, a következő tényezőknek az üzemeltetés biztonságát valószínűleg befolyásoló hatásai figyelembevételével hagyja jóvá:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes